Alljärgnevalt teen paaris blogis väikese kokkuvõtte - kuis ja miks sattusid esimesed eestlased Austraaliasse ja misviisil selline kogukond tekkis. Üks esimesi tulijaid ja pioneere oli raamatu autor Valdur Liira ise. Originaalis Võrumaalt Muratskist pärit mees kolis  Austraaliasse 1939. aasta suvel koos oma vanemate ja noorema õega, olles vaid kahe-aastane. Selles mustvalges, kahe reisikohvriga esikaanel ning paljude pere- ja seltskonnafotodega raamatus on Liira esimeste eestlaste asunike mälestused pannud kirja inglise keeles - et lapsed ja lapselapsed, kes enam eesti keelt hästi ei mäleta, oma vanemate juuri teaksid.